આયોગના વડા નિવૃત્ત ન્યાયમૂર્તિ બી.એસ.ચૌહાણે જણાવ્યા મુજબ તેમની મુદત સમાપ્ત થતી હોવાથી આ મુસદ્દાને અંતિમ રૂપ આપવાનો સમય રહ્યો ન હતો. આ એક ગંભીર મુદ્દો હોઈ તેના પર જાહેર અને બંધારણીય નિષ્ણાતોનાં મંતવ્યો આવકાર્ય હોવાનું તેમણે કહ્યું. પોતે કરેલું કામ અને સંશોધન વ્યર્થ ન જાય એટલા સારું ભાવિ વિચારણા માટે આ મૂકતા જવાની વાત તેમણે કરી. આયોગ દ્વારા પાયાના સાત સવાલો ઉઠાવવામાં આવ્યા છે અને તેની જાહેર ચર્ચા કરવા જણાવાયું છે. કોઈની તરફેણ કરીને અધકચરું કામ કરી મૂકવાને બદલે પ્રણાલિમાં લોકોનો વિશ્વાસ દૃઢીભૂત બને એ હેતુએ તેની ચર્ચા આવકાર્ય ગણાવાઈ છે.